RS แนวโน้มธุรกิจระยะยาวดีสดใสแนะนำซื้อราคาเป้าหมาย 17.2 บ.
RS คาดผลประกอบการจะกลับมาฟื้นตัวโดดเด่นเกือบ 300%เทียบช่วงเดียวกันของปีก่อนในปี 59 จาก (1) การเติบโตของทีวีดิจิทัลช่อง 8 และ (2) การหยุดผลขาดทุนจากธุรกิจที่เป็นตัวฉุดในปี 58 รวมกว่า 130 ล้านบาท ยังมองเป็นโอกาสลงทุน แนะนำ BUY ราคาเป้าหมาย 17.20 บาท
23 พ.ย. 2558

บล.โนมูระ พัฒนสิน ระบุในบทวิเคราะห์ (23 พ.ย.) ว่าบริษัท อาร์เอส จำกัด (มหาชน)หรือ RS ระยะสั้น (ไตรมาส4/58) คาดผลประกอบการยังชะลอตัว จากแผนการขยายเวลาละครหนุนเรทติ้งให้เติบโตต่อเนื่องเพื่อเพิ่มโอกาสในการขายเวลาโฆษณาล่วงหน้าสำหรับปี 59(แต่ระยะสั้นรายได้อาจเติบโตตามไม่ทัน) ทำให้กำไรปี 58 มี Downside 10-15% 
แต่อย่างไรก็ตาม การเติบโตของเรทติ้งทีวีดิจิทัลช่อง 8 เป็นที่น่าพอใจ ครองอันดับ 4 เมื่อเทียบกับทุกช่อง และเป็นอันดับ 2 เมื่อเทียบกับทีวีดิจิทัลช่องใหม่มาโดยตลอด โดยมีเรทติ้งเพิ่มขึ้นกว่า 109% จากสิ้นปีที่แล้ว เป็น 0.502
คาดผลประกอบการจะกลับมาฟื้นตัวโดดเด่นเกือบ 300%เทียบช่วงเดียวกันของปีก่อนในปี 59 จาก (1) การเติบโตของทีวีดิจิทัลช่อง 8 และ (2) การหยุดผลขาดทุนจากธุรกิจที่เป็นตัวฉุดในปี 58 รวมกว่า 130 ล้านบาท ยังมองเป็นโอกาสลงทุน แนะนำ BUY ราคาเป้าหมาย 17.20 บาท
 